[{"text_idx": "#000001", "text": "Rhun ap Iorwerth yn datgan pryder bod 1700 o gleifion Iechyd Meddwl wedi eu hanfon adref er eu bod nhw dal angen cymorth."}, {"text_idx": "#000002", "text": "Yn sgi\u0302l pandemig y Coronafeirws, daeth i\u2019r amlwg bod Bwrdd Iechyd Prifysgol Betsi Cadwaladr wedi rhyddhau bron i 1,700 o gleifion iechyd meddwl o\u2019i gwasanaethau. Gan amcan yn gyntaf ei bod hi wedi rhyddhau rhwng 200 i 300 o gleifion, fe wnaeth y Bwrdd Iechyd ymddiheuro am y camgymeriad."}, {"text_idx": "#000003", "text": "Gan bod y nifer cywir bellach wedi ei ddatgelu, fe gwestiynodd yr Aelod Seneddol, Rhun ap Iorwerth, sut oedd modd i hyn ddigwydd, gan alw am ailadeiladu gwasanaethau iechyd meddwl ar unwaith."}, {"text_idx": "#000005", "text": "Mae llefarydd Iechyd Plaid Cymru, Rhun ap Iorwerth AS, yn gofyn am eglurhad ynghylch sut ddigwyddodd hyn yn y lle cyntaf, a bod angen \u201cbuddsoddiad brys ar gyfer ailadeiladau gwasanaethau iechyd meddwl.\u201d"}, {"text_idx": "#000007", "text": "\u201cMae un claf sydd yn cael ei yrru adref cyn ei fod yn barod yn un claf yn ormod. Mae\u2019r ffaith ein bod ni\u2019n dysgu rwan bod 1,694 o gleifion wedi eu rhyddhau yn fuan er eu bod nhw dal angen cefnogaeth gan y gwasanaethau iechyd meddwl wir yn ofidus."}, {"text_idx": "#000008", "text": "\u201cDwi\u2019n croesawu\u2019r addewid y cysylltir a\u0302 phob un o\u2019r 1,694 o gleifion yn y diwrnodau i ddilyn er mwyn sicrhau eu bod nhw\u2019n cael eu haildderbyn i\u2019r gwasanaeth hollbwysig yma. Ond, mae\u2019n rhaid cwestiynu o hyd sut oedd modd i benderfyniad o\u2019r fath ddigwydd ar draws y bwrdd iechyd yn sgi\u0302l eu camddehongliad. Mi ddylai hi wedi bod yn eithaf clir y byddai hyn yn annerbyniol."}, {"text_idx": "#000009", "text": "\u201cDwi\u2019n meddwl fod o\u2019n eithaf amlwg fod angen buddsoddiad brys ar gyfer ailadeiladu gwasanaethau iechyd meddwl.\u201d"}]